# Biketrial Unió Espanyola

La Biketrial Unió Espanyola (en castellà: Biketrial Unión Española, BUE), coneguda també com a Unió Espanyola de Biketrial, és l'òrgan rector de l'esport del biketrial a l'estat espanyol. Fundada el 1991, té la seu a Torredembarra, Tarragonès i està presidida des de gener del 2012 per Rafael de la Torre.

## Història

Abans i tot de a la formalització de la BIU (1992), Pere Pi i Enric Rubio crearen a Catalunya la BikeTrial Unió Espanyola, legalitzada amb aquest nom el 1991 a la Direcció General de l'Esport de la Generalitat de Catalunya, comptant amb l'assessorament de l'aleshores Secretari General de l'Esport, Josep Lluís Vilaseca. Actualment, el biketrial és un esport reconegut i legalitzat dins la Direcció General catalana, la qual coordina tota l'activitat d'aquest esport al conjunt de l'estat.
La BUE fou la primera, juntament amb la BIU, a incloure la limitació de 2 minuts de temps per a completar les zones al nou reglament tècnic, una innovació aleshores inaudita que ha reeixit fins al punt que actualment s'aplica també al trial motociclista.

## Composició

El primer president de la BUE fou Enric Rubio i el primer Secretari General, Rafa de la Torre. El successor de Rubio fou l'anoienc Màrius Mollà (pare del Campió del Món Armand Mollà) i aquest fou substituït el 2012 per De la Torre.

### Presidents

| Ordre | Nom | Presidència |
| 1. | Enric Rubio | 1992-2005 |
| 2. | Màrius Mollà | 2006-2011 |
| 3. | Rafael de la Torre | 2012- |

### Junta Directiva

La primera Junta Directiva de la BUE, al moment de la seva fundació el 1991, fou aquesta:
| Càrrec | Ocupant |
| President | Enric Rubio |
| Vicepresident | Casimir Verdaguer |
| Secretari | Rafael de la Torre |
| Tresorer | Maria Carme Cererols |
| Vocals | Magi Marimón Mariano López Pere Pi |
| Delegats Nacionals als Països Catalans | Catalunya: Rafael de la Torre Illes Balears: Bartolomé Rico País Valencià: Amador Fabregat |
La Junta Directiva de la segona etapa de la BUE, un cop Mollà en fou elegit president el 2006, fou aquesta:
| Càrrec | Ocupant |
| President | Màrius Mollà |
| Vicepresident | Raimon Arjona |
| Secretari | Rafael de la Torre |
| Tresorer | Montserrat Benet |
| Vocals | Joan Roig Ribot Josep Maria Ariño |

## Competicions

La BUE té com a objectiu la promoció i desenvolupament del Biketrial a l'estat espanyol, i amb aquesta finalitat organitza els campionats territorials de diverses comunitats autònomes, així com el Campionat d'Espanya de biketrial, la màxima competició a nivell estatal.
Fins a la creació de la BAC el 2009, la BUE organitzava també el Campionat dels Països Catalans de biketrial i el de Catalunya, competicions que ara organitza la nova entitat catalana.

## Referències

* 1 2 3 4 5 Pi 2012: «210. La BikeTrial Unió Espanyola (BUE)» p. 278-279
* ↑ Batlle, Àngel. «Licencia BikeTrial Unión Española 2012» (DOC) (en castellà). biketrial-spain.com, 12-01-2012. Arxivat de l'original el 4 de març 2016. [Consulta: 21 agost 2012].
* ↑ «Josep Abant nuevo presidente de la BUE y Rafael de la Torre presidente de la BUE» (en castellà). biketrial-spain.com, 12-01-2012. Arxivat de l'original el 3 de març 2016. [Consulta: 21 agost 2012].
* ↑ Pi 2012: «202. Josef Dressler Sn» p. 268-269
* ↑ Pi 2012: «210. La BikeTrial Unió Espanyola (BUE)» p. 279

### Bibliografia

* Pi, Pere. No tinc 200 anys. Les vivències de Pere Pi. Barcelona: Autoeditat (Service Point), juliol 2012. ISBN 9788461590353.

## Enllaços externs

* Web oficial de la BUE (castellà)
* Web col·laborador amb la BUE Arxivat 2012-06-20 a Wayback Machine. (castellà)